《胡义修推官再招彦桓与予同游龙泉寺》
宋代·李复

江曲花开恼醉翁，经旬出饮独床空。
芳羹间筋溪毛碧，异果堆盘海药红。
尽晚莫辞千日酒，余春已怨几番风。
主人清韵家声在，伯始源流到眼中。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。